John Hancock Center

875 North Michigan Avenue (do roku 2018 oficiálne známy pod názvom John Hancock Center) je 344 metrov vysoký mrakodrap v Chicagu v Illinois. Bol postavený v rokoch 1965 až 1969 podľa návrhu firmy Skidmore, Owings a Merril. Je to štvrtý najvyšší mrakodrap v Chicagu a trinásty najvyšší v Spojených štátoch. Na vrchole mrakodrapu v 95. a 96. poschodí sa nachádza reštaurácia s výhľadom na mesto. Pri pohľade na sever je možné vidieť Lincoln Park a bohatšie štvrte s niekoľkými modernými obytnými mrakodrapmi. Pri pohľade na východ je vidieť Michiganské jazero, ktoré je rozlohou väčšie ako Slovensko. Na juhu je vidno downtown, centrum mesta s mrakodrapmi. Západným smerom je možné vidieť rozsiahle predmestia. 875 North Michigan Avenue sa nachádza v severozápadnej časti downtownu, vo štvrti Near North. Iné projekty Commons ponúka multimediálne súbory na tému John Hancock Center.